*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

............ 2019 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 2-Ի N 878-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշման հավելվածում կատարել հետևյալ լրացումները և փոփոխությունները՝

1) 7-րդ կետում՝

ա. «ծրագիրը» բառից հետո լրացնել «(բացառությամբ Հանրապետության նախագահի և վարչապետի աշխատակազմերի)» բառերով, իսկ «չափանիշները» բառից հետո՝ «, աշխատանքների գնահատման արդյունքների ամփոփման ժամկետները» բառերով.

բ. լրացնել հետևյալ բովանդակությամբ նոր նախադասություններով.

«Հանրապետության նախագահի և վարչապետի աշխատակազմերում փորձագետի կողմից իրականացվող աշխատանքների ծրագիրը հաստատում են համապատասխանաբար Հանրապետության նախագահի կամ վարչապետի աշխատակազմերի ղեկավարները: Հանրապետության նախագահի կամ վարչապետի աշխատակազմերի ղեկավարները իրականացնում են նաև սույն կարգով սահմանված գլխավոր քարտուղարին վերապահված լիազորություները: Գլխավոր քարտուղար չունեցող պետական մարմիներում այդ մարմնի ղեկավարը իրականացնում է սույն կարգով սահմանված գլխավոր քարտուղարին վերապահված լիազորությունները:».

2) 9-րդ կետում՝

ա. «հայտարարություն» բառից հետո լրացնել «, իսկ դրա անհնարինության դեպքում տվյալ մարմնի վերադաս մարմնի պաշտոնական կայքում» բառերով.

բ. 1-ին նախադասությունից հետո լրացնել հետևյալ բովանդակությամբ նոր նախադասություն.

«Հայտարարությունը հրապարակվում է աշխատանքների ծրագիրը հաստատվելուց հետո մեկ աշխատանքային օրվա ընթացքում:».

գ. 6-րդ ենթակետի «յոթերորդ» բառը փոխարինել «երրորդ» բառով.

դ. լրացնել հետևյալ բովանդակությամբ նոր 8.1-ին ենթակետով.

«8.1) սույն կարգի 9-րդ կետով նախատեսված պաշտոնատար անձի կողմից ընտրություն կատարելու եղանակը».

3) 9-րդ կետից հետո լրացնել հետևյալ բովանդակությամբ նոր 9.1-ին կետով.

ՙ9.1. Քաղաքացին դիմումը (ձև՝ N 2) և փաստաթղթերը ներկայացնում է անձամբ կամ համապատասխան մարմնի պաշտոնական էլեկտրոնային փոստի միջոցով: Եթե քաղաքացին դիմումը և փաստաթղթերը ներկայացնում է անձամբ, ապա անմիջապես ստանում է համապատասխան հավաստում՝ փաստաթղթերը ներկայացված լինելու վերաբերյալ, իսկ Էլեկտրոնային փոստի միջոցով ուղարկելու դեպքում՝ համապատասխան հավաստումը ստանում է մեկ աշխատանքային օրվա ընթացքում»:

4) 10-րդ կետը շարադրել նոր խմբագրությամբ.

«10. Փաստաթղթերը ներկայացնելու ժամկետի ավարտից հետո երեք աշխատանքային օրվա ընթացքում համապատասխան մարմնի գլխավոր քարտուղարը կատարում է ընտրություն և առաջարկում է կնքել պայմանագիր: Ընտրություն կատարելու եղանակը (դիմում ներկայացրած քաղաքացիների փաստաթղթերի ուսումնասիրություն, ինքնակենսագրականների ուսումնասիրություն, հարցազրույց, խմբային քննարկում և այլն) որոշում է համապատասխան մարմնի գլխավոր քարտուղարը: Եթե հավակնորդը պայմանագիր կնքելու առաջարկությունն ստանալուց հետո մեկ աշխատանքային օրվա ընթացքում չի կնքում կամ հրաժարվում է կնքել պայմանագիր, ապա գլխավոր քարտուղարը մեկ աշխատանքային օրվա ընթացքում նման առաջարկությամբ դիմում է փորձագետ ներգրավելու համար դիմած այլ հավակնորդների:».

5) 10-րդ կետից հետո լրացնել հետևյալ բովանդակությամբ նոր 10.1-ին կետով.

«10.1 Եթե փորձագետ ներգրավելու համար հրապարակված հայտարարության պահանջները բավարարող հավակնորդի կողմից դիմում չի ներկայացվել կամ դիմում ներկայացրած հավակնորդը չի բավարարում տվյալ հրապարակած հայտարարության պահանջները կամ փորձագետ չի ընտրվում, ապա համապատասխան մարմինը սույն կարգի 9-րդ կետի 6-րդ ենթակետով նախատեսված վերջնաժամկետի հաջորդ աշխատանքային օրը դրա մասին տեղեկություն է հրապարակում իր պաշտոնական կայքում, իսկ դրա անհնարինության դեպքում իր վերադաս մարմնի պաշտոնական կայքում և հրապարակում է նոր հայտարարություն: Եթե երեք անգամ անընդմեջ հրապարակված հայտարարության պահանջները բավարարող հավակնորդի կողմից դիմում չի ներկայացվել կամ դիմում ներկայացրած հավակնորդը չի բավարարում տվյալ հրապարակած հայտարարության պահանջները կամ երեք անգամ անընդմեջ փորձագետ չի ընտրվում, ապա համապատասխան մարմինը իր պաշտոնական կայքում, իսկ դրա անհնարինության դեպքում իր վերադաս մարմնի պաշտոնական կայքում հրապարակում է նոր հայտարարություն՝ վերջին հայտարարության հրապարակումից մեկ ամիս հետո:».

6) 11-րդ կետում՝

ա. «կայքում» բառից հետո լրացնել «, իսկ դրա անհնարինության դեպքում տվյալ մարմնի վերադաս մարմնի պաշտոնական կայքում» բառերով.

բ. լրացնել հետևյալ բովանդակությամբ նոր նախադասություն.

«Այն հավակնորդը, որը չի ընտրվել փորձագետ կարող է դիմել համապատասխան պետական մարմին՝ ստանալու գրավոր տեղեկատվություն իր չընտրվելու վերաբերյալ:».

7) 12-րդ կետը շարադրել նոր խմբագրությամբ.

«12. Սույն կարգի 10-րդ կետով սահմանված ժամկետում ընտրություն կատարելուց հետո՝ մեկ աշխատանքային օրվա ընթացքում, փորձագետ ներգրավելու նպատակով փորձագետի և համապատասխան պետական մարմնի միջև կնքվում է պայմանագիր (այսուհետ՝ պայմանագիր) (ձև N 1):»:

8) 14-րդ կետի «չափը սահմանվում է» բառերը փոխարինել «չափը և պայմանները սահմանվում են» բառերով.

9) 15-րդ կետում «կայքում» բառից հետո լրացնել «, իսկ դրա անհնարինության դեպքում տվյալ մարմնի վերադաս մարմնի պաշտոնական կայքում» բառերով.

10) 17-րդ կետը շարադրել նոր խմբագրությամբ.

«17.  Փորձագետ ներգրավելու դեպքում քաղաքացիական ծառայության տեղեկատվական հարթակում փորձագետի հետ պայմանագիր կնքելուց հետո երեք աշխատանքային օրվա ընթացքում տեղադրվում են փորձագետի կողմից իրականացվող աշխատանքային ծրագիրը, պայմանագրի պատճենը: Աշխատանքի գնահատման արդյունքները քաղաքացիական ծառայության տեղեկատվական հարթակում տեղադրվում են արդյունքներն ամփոփելուց հետո մեկ աշխատանքային օրվա ընթացքում։ Մինչև օրենքով նախատեսված տեղեկատվական հարթակի գործարկումը՝ համապատասխան մարմինները, փորձագետի հետ պայմանագիր կնքելուց հետո, սույն կետով նախատեսված ժամկետում տեղեկատվական հարթակում տեղադրվող փաստաթղթերն ուղարկում են Հայաստանի Հանրապետության վարչապետի աշխատակազմի քաղաքացիական ծառայության գրասենյակ:».

11) N 1 ձևի 4.2-րդ կետի «հավելավճարներ» բառից հետո լրացնել «պարգևատրումներ» բառով.

12) N 1 ձևի 7.2-րդ կետի «անպատշաճ» բառը փոխարինել «ոչ պատշաճ» բառով.

13) լրացնել «Ձև N 2»-ով:

«Ձև N 2

------------------------------—————————-

(համապատասխան մարմնի գլխավոր քարտուղարի

պաշտոնը, անուն, ազգանունը)

քաղաքացի ---------------------------------------------------ից

/անուն, ազգանուն/

---------------------------------- հեռ.

------------------------------------ էլեկտրոնային հասցե

ԴԻՄՈՒՄ

Ծանոթանալով հայտարարությանը՝ ներկայացնում եմ որպես փորձագետ ներգրավվելու համար անհրաժեշտ փաստաթղթերի պատճենները `

1. Անձնագրի (ՀԾ համարանիշ)՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ էջ.
2. Դիպլոմի (դիպլոմների)՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ էջ.
3. Աշխատանքային գործունեությունը հավաստող փաստաթղթի՝\_\_\_\_\_\_\_\_ էջ.
4. Զինվորական գրքույկի (առկայության դեպքում)՝ \_\_\_\_\_\_\_\_\_\_\_\_\_\_\_\_\_\_\_\_\_էջ.

5. Այլ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ էջ:

Առդիր` ----- էջ:

-----------------------------------/ստորագրություն/

/անուն, ազգանուն/

/դիմումի ներկայացման ամսաթիվ

Նախազգուշացված եմ փորձագետի պաշտոնում նշանակվելու դեպքում կեղծ տվյալներ և փաստաթղթեր ներկայացնելու համար զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին:»:

**2.** Սույն որոշումն ուժի մեջ է մտնում պաշտոնական հրապարակմանը հաջորդող օրվանից, բացառությամբ 11-րդ կետի, որն ուժի մեջ է մտնում 2020 թվականի հունվարի 1-ից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 2-Ի N 878-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

|  |  |
| --- | --- |
| **1.** | **Ընթացիկ իրավիճակը և իրավական ակտի ընդունման անհրաժեշտությունը** |
|  | Հայաստանի Հանրապետության կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշումն (այսուհետ՝ Որոշում) ուժի մեջ է մտել 2018 թվականի օգոստոսի 14-ին և կիրառման արդյունքում անհրաժեշտություն է առաջացել Որոշման մեջ կատարել մի շարք փոփոխություններ, մասնավորապես՝  1) Որոշման 7-րդ կետում նախատեսվել է բացառություն, որի համաձայն Հանրապետության նախագահի և վարչապետի աշխատակազմերում փորձագետների կողմից իրականացվող աշխատանքների ծրագիրը հաստատվելու է համապատասխանաբար Հանրապետության նախագահի կամ վարչապետի աշխատակազմերի ղեկավարների կողմից.  2) Որոշմամբ դիմումների ներկայացման վերջնաժամկետը կրճատվել է՝ սահմանվելով հայտարարության հրապարակմանը հաջորդող երրորդ աշխատանքային օրը: Փոփոխությունը պայմանավորված է նաև այն համգամանքով, որ ժամկետային աշխատանքային պայմանագիր կնքելու համար դիմումների ներկայացման վերջնաժամկետ սահմանված է երրորդ աշխատանքային օրը, և այս փոփոխությամբ ապահովում է նաև միասնականությունը.  3) Որոշումը լրացվել է նոր 9.1-ին ենթակետով, որի համաձայն քաղաքացուն տրվում է հնարավորություն դիմումը ներկայացնել նաև էլեկտրոնային եղանակով, ինչպես նաև Որոշմանը կցվում է դիմումի ձևը.  4) Որոշմամբ սահմանվել է, որ եթե երեք անգամ անընդմեջ հայտարարություն հրապարակելուց հետո փորձագետ չի ըտրվում, ապա համապատասխան մարմինը վերանայում է աշխատանքային ծրագիրը և հրապարակում է նոր հայտարարություն՝ Որոշման կարգին համապատասխան.  5) Որոշմամբ նախատեսվել է փորձագետի ընտրություն կատարելու եղանակը՝ դիմում ներկայացրած քաղաքացիների փաստաթղթերի ուսումնասիրություն, ինքնակենսագրականների ուսումնասիրություն, հարցազրույց, խմբային քննարկում և այլն, որը որոշում է համապատասխան մարմնի գլխավոր քարտուղարը.  6) Որոշմամբ նախատեսվել է, որ պետական մարմինն իր պաշտոնական կայքում տեղադրում է նաև հիմնավորում՝ ընտրություն կատարելու վերաբերյալ, իսկ ընտրություն չկատարվելու դեպքում՝ հիմնավորում՝ ընտրություն չկատարելու վերաբերյալ.  7) Որոշմամբ սահմանվել է փորձագետի և համապատասխան պետական մարմնի միջև պայմանագիր կնքելու ժամկետ՝ փորձագետի ընտրություն կատարելուց հետո մեկ աշխատանքային օրվա ընթացքում,  8) Որոշման հավելվածի N 1 ձևի 4.2-րդ կետով նախատեսվում է, որ փորձագետի համար հավելավճարներ, լրավճարներ չեն սահմանվում, իսկ պարգևատրում ստանալը Որոշմամբ կարգավորված չէ, այդ իսկ նպատակով կատարվում է լրացում, որի համաձայն հստակեցվում է, որ փորձագետը պարգևատրում ևս չի ստանում.  9) 17-րդ կետը շարադրվել է նոր խմբագրությամբ, որի նպատակն է ժամկետ սահմանել տեղեկատվական հարթակում տեղադրվող փորձագետների կողմից իրականացվող աշխատանքային ծրագրի, պայմանագրի պատճենի և աշխատանքի գնահատման արդյունքների համար: Բացի այդ սահմանվել է, որ մինչև օրենքով նախատեսված տեղեկատվական հարթակի գործարկումը՝ համապատասխան մարմինները, փորձագետի հետ պայմանագիր կնքելուց հետո տեղեկատվական հարթակում տեղադրվող փաստաթղթերն ուղարկում են Հայաստանի Հանրապետության վարչապետի աշխատակազմի քաղաքացիական ծառայության գրասենյակ՝ Որոշմամբ սահմանված ժամկետում.  10) Որոշման մեջ կատարվել են նաև տեխնիկական շտկումներ:  Վերոնշյալ հանգամանքներով պայմանավորված՝ անհրաժեշտություն է առաջացել լրացումներ և փոփոխություններ կատարել Հայաստանի Հանրապետության կառավարության 2018 թվականի օգոստոսի 2-ի N 878-ն որոշման մեջ: |
| **2.** | **Կարգավորման նպատակը** |
|  | «Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ լրացումներ և փոփոխություններ կատարելու մասին» կառավարության որոշման նախագծով՝  1) Հանրապետության նախագահի և վարչապետի աշխատակազմերում փորձագետների կողմից իրականացվող աշխատանքների ծրագիրը նախատեսվում է հաստատել համապատասխանաբար Հանրապետության նախագահի կամ վարչապետի աշխատակազմերի ղեկավարների կողմից.  2) դիմումների ներկայացման վերջնաժամկետը սահմանվել է հայտարարության հրապարակմանը հաջորդող երրորդ աշխատանքային օրը.  3) քաղաքացուն տրվում է հնարավորություն դիմումը ներկայացնել նաև էլեկտրոնային եղանակով.  4) նախատեսվում է, որ եթե երեք անգամ անընդմեջ հայտարարություն հրապարակելուց հետո փորձագետ չի ըտրվում, ապա համապատասխան մարմինը վերանայում է աշխատանքային ծրագիրը և հրապարակում է նոր հայտարարություն՝ Որոշման կարգին համապատասխան.  5) նախատեսվել է փորձագետի ընտրություն կատարելու եղանակը՝ դիմում ներկայացրած քաղաքացիների փաստաթղթերի ուսումնասիրություն, ինքնակենսագրականների ուսումնասիրություն, հարցազրույց, խմբային քննարկում և այլն, որը որոշում է համապատասխան մարմնի գլխավոր քարտուղարը.  6) նախատեսվել է, որ պետական մարմինն իր պաշտոնական կայքում տեղադրում է նաև հիմնավորում՝ ընտրություն կատարելու վերաբերյալ, իսկ ընտրություն չկատարվելու դեպքում՝ հիմնավորում՝ ընտրություն չկատարելու վերաբերյալ.  7) սահմանվել է փորձագետի և համապատասխան պետական մարմնի միջև պայմանագիր կնքելու ժամկետ՝ փորձագետի ընտրություն կատարելուց հետո մեկ աշխատանքային օրվա ընթացքում,  8) փորձագետը պարգևատրում չի ստանում.  9) սահմանվել է ժամկետ տեղեկատվական հարթակում տեղադրվող փորձագետների կողմից իրականացվող աշխատանքային ծրագրի, պայմանագրի պատճենի և աշխատանքի գնահատման արդյունքների համար, ինչպես նաև սահմանվել է, որ մինչև օրենքով նախատեսված տեղեկատվական հարթակի գործարկումը՝ համապատասխան մարմինները, փորձագետի հետ պայմանագիր կնքելուց հետո տեղեկատվական հարթակում տեղադրվող փաստաթղթերն ուղարկում են Հայաստանի Հանրապետության վարչապետի աշխատակազմի քաղաքացիական ծառայության գրասենյակ՝ Որոշմամբ սահմանված ժամկետում: |
| 3. | **Նախագծի մշակման գործընթացում ներգրավված ինստիտուտները և անձիք** |
|  | «Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ լրացումներ և փոփոխություններ կատարելու մասին» կառավարության որոշման նախագիծը մշակվել է Հայաստանի Հանրապետության վարչապետի աշխատակազմի քաղաքացիական ծառայության գրասենյակի կողմից: |
| 4. | **Ակնկալվող արդյունքը** |
|  | «Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ լրացումներ և փոփոխություններ կատարելու մասին» կառավարության որոշման նախագծի ընդունման արդյունքում՝  1) Հանրապետության նախագահի և վարչապետի աշխատակազմերում կհստակեցվի փորձագետների կողմից իրականացվող աշխատանքների ծրագրի հաստատումը, որի համաձայն այն կհաստատվի համապատասխանաբար Հանրապետության նախագահի կամ վարչապետի աշխատակազմերի ղեկավարների կողմից.  2) դիմումների ներկայացման վերջնաժամկետի համար կսահմանվի ավելի կարճ ժամկետ՝ հայտարարության հրապարակմանը հաջորդող երրորդ աշխատանքային օրը.  3) քաղաքացուն կտրվի հնարավորություն դիմումը ներկայացնել նաև էլեկտրոնային եղանակով.  4) եթե երեք անգամ անընդմեջ հայտարարություն հրապարակելուց հետո փորձագետ չի ըտրվում, ապա համապատասխան մարմինը վերանայում է աշխատանքային ծրագիրը և հրապարակում է նոր հայտարարություն՝ Որոշման կարգին համապատասխան.  5) սահմանվում է փորձագետի ընտրություն կատարելու եղանակը՝ դիմում ներկայացրած քաղաքացիների փաստաթղթերի ուսումնասիրություն, ինքնակենսագրականների ուսումնասիրություն, հարցազրույց, խմբային քննարկում և այլն, որը որոշում է համապատասխան մարմնի գլխավոր քարտուղարը.  6) պետական մարմինն իր պաշտոնական կայքում տեղադրում է նաև հիմնավորում՝ ընտրություն կատարելու վերաբերյալ, իսկ ընտրություն չկատարվելու դեպքում՝ հիմնավորում՝ ընտրություն չկատարելու վերաբերյալ.  7) սահմանվում է փորձագետի և համապատասխան պետական մարմնի միջև պայմանագիր կնքելու ժամկետ՝ փորձագետի ընտրություն կատարելուց հետո մեկ աշխատանքային օրվա ընթացքում,  8) հստակեցվում է, որ փորձագետը պարգևատրում չի ստանում.  9) սահմանվում է ժամկետ տեղեկատվական հարթակում տեղադրվող փորձագետների կողմից իրականացվող աշխատանքային ծրագրի, պայմանագրի պատճենի և աշխատանքի գնահատման արդյունքների համար, ինչպես նաև սահմանվում է, որ մինչև օրենքով նախատեսված տեղեկատվական հարթակի գործարկումը՝ համապատասխան մարմինները, փորձագետի հետ պայմանագիր կնքելուց հետո տեղեկատվական հարթակում տեղադրվող փաստաթղթերն ուղարկում են Հայաստանի Հանրապետության վարչապետի աշխատակազմի քաղաքացիական ծառայության գրասենյակ՝ Որոշմամբ սահմանված ժամկետում: |

**ՏԵՂԵԿԱՆՔ**

**ԻՐԱՎԱԿԱՆ ԱԿՏՆ ԸՆԴՈՒՆԵԼՈՒ ԴԵՊՔՈՒՄ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ լրացումներ և փոփոխություններ կատարելու մասին» կառավարության որոշման ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն սպասվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 2-Ի N 878-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ** **ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության կառավարության 2018 թվականի օգոստոսի 2-ի N 878-Ն որոշման մեջ լրացումներ և փոփոխություններ կատարելու մասին» կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունելու անհրաժեշտություն չկա: